נמל התעופה הבין-לאומי אאל מכתום

נמל התעופה הבין-לאומי אאל מכתום (בערבית: مطار آل مكتوم الدولي, בתעתיק מדויק: מטאר אאל מכתום אלדולי) הוא נמל תעופה בין-לאומי בג'בל עלי, דובאי, איחוד האמירויות הערביות, הפועל מאז 27 ביוני 2010. נמל התעופה ממוקם 37 קילומטרים דרום־מערבית לעיר דובאי, ומהווה את החלק העיקרי של דובאי דרום . סביבו מתכוננים אזור מגורים, מסחר ולוגיסטיקה. כיום האזור נמצא בשיפוצים, ובעקבות כך רק קומץ חברות תעופה מפעילות מממנו שירותי טיסה. הוא מתמקד בעיקר בפעילות תובלה, ומשמש כבסיס הפעולה המרכזי של חברת ההובלה אמירטס סקיי קארגו . נמל התעופה מתוכנן להחליף את נמל התעופה הבין-לאומי דובאי, אחד מנמלי התעופה העמוסים ביותר בעולם כיום, בתפקיד נמל התעופה הראשי של דובאי. לשם כך הוא נמצא כיום במצב של שיפוץ נרחב, אשר צפוי להימשך עד שנת 2030, וכאשר הוא ייגמר ייסגר נמל התעופה הנוכחי ונמל התעופה אאל מכתום צפוי להפוך לעמוס ביותר בעולם מבחינת כמות הנוסעים, המטען ותנועת המטוסים בו. כחלק מתוכנית עיר התעופה דובי דרום, יכלול נמל התעופה אמצעי תחבורה ולוגיסטיקה, וסביבו יהיה אזור כלכלי חופשי בשטח של 14,400 הקטאר. קיבולת טיסות המטען השנתית המתוכננת של נמל התעופה מתוכננת לעמוד על 12 מיליון טונות של מטען, וקיבולת הנוסעים צפויה לעמוד על בין 160 מיליון ל-260 מיליון נוסעים. חברת התעופה אמירטס מתכננת להשתמש בנמל התעופה כבסיס הפעולה המרכזי היחיד שלה לאחר השלמת ההרחבה הראשונה שלו. ראו גם נמל התעופה הבינלאומי של דובאי ג'בל עלי קישורים חיצוניים אתר האינטרנט הרשמי של נמל התעופה הבין-לאומי אאל מכתום (בערבית ובאנגלית) אתר האינטרנט הרשמי של נמל התעופה הבין-לאומי אאל מכתום (באנגלית) נמל התעופה הבין-לאומי אאל מכתום, ברשת החברתית פייסבוק נמל התעופה הבין-לאומי אאל מכתום, ברשת החברתית X (טוויטר) נמל התעופה הבין-לאומי אאל מכתום, ברשת החברתית אינסטגרם נמל התעופה הבין-לאומי אאל מכתום, ברשת החברתית טיקטוק הערות שוליים